TOA เตรียมเข้าตลาด!! ก.ล.ต. อนุมัติสี TOA ขาย IPO ปีนี้ - FINNOMENA
TOA ผู้นำสีทาบ้านในไทย เตรียมเสนอขายหุ้น IPO ให้กับประชาชนทั่วไปเป็นครั้งแรก ระดมทุนขยายธุรกิจทั้งในและต่างประเทศมุ่งสู่ผู้นำตลาดสีในอาเซียน คาดเปิดจองไอพีโอและเข้าเทรดภายในปีนี้
16 ส.ค. 2560

TOA ผู้นำสีทาบ้านในไทย เตรียมเสนอขายหุ้น IPO ให้กับประชาชนทั่วไปเป็นครั้งแรก ระดมทุนขยายธุรกิจทั้งในและต่างประเทศมุ่งสู่ผู้นำตลาดสีในอาเซียน คาดเปิดจองไอพีโอและเข้าเทรดภายในปีนี้
ปัจจุบัน TOA มีทุนจดทะเบียน 2,029 ล้านบาท แบ่งเป็นหุ้นสามัญจำนวน 2,029 ล้านหุ้น มูลค่าที่ตราไว้ (พาร์) หุ้นละ 1 บาท
โดยทุนที่ออกจำหน่ายและเรียกชำระแล้วมีจำนวน 1,775 ล้านหุ้น และจะเสนอขายหุ้นสามัญเพิ่มทุน (IPO) และหุ้นสามัญเดิม จำนวนไม่เกิน 507.6 ล้านหุ้น
เบื้องต้นคาดว่าจะเข้าซื้อขายในตลาดได้ภายในปีนี้ โดย TOA จะนำเงินที่ได้จากการระดมทุนไปใช้ขยายธุรกิจทั้งในและต่างประเทศ รวมถึงใช้เป็นเงินทุนหมุนเวียนในการดำเนินกิจการ
ทั้งนี้ TOA มีโรงงานผลิต 8 แห่ง ใน 6 ประเทศ ในจำนวนนี้อยู่ในประเทศไทย 3 แห่ง และต่างประเทศอีก 5 แห่ง ได้แก่ เวียดนาม สปป.ลาว มาเลเซีย เมียนมาร์และกัมพูชา และมีกำลังการผลิตรวมประมาณ 88.0 ล้านแกลลอนต่อปี
ที่มา : http://www.thansettakij.com/content/194890
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: